ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง
การกำหนดให้ธนาคารพาณิชย์ปฏิบัติในเรื่องการรับฝากเงิน
-------------

 อาศัยอำนาจตามความในมาตรา
๑๓ จัตวา แห่งพระราชบัญญัติการธนาคาร
พาณิชย์ พ.ศ. ๒๕๐๕ และที่แก้ไขเพิ่มเติม
ธนาคารแห่งประเทศไทยออกข้อกำหนดให้ธนาคาร
พาณิชย์ถือปฏิบัติเกี่ยวกับการรับฝากเงิน ดังต่อไปนี้

 ข้อ
๑
ให้ยกเลิกประกาศธนาคารแห่งประเทศไทย เรื่อง การกำหนดให้ธนาคาร
พาณิชย์ปฏิบัติในเรื่องการรับฝากเงิน ลงวันที่ ๗ เมษายน
๒๕๔๓

 ข้อ
๒ ในประกาศนี้
 "บัญชีเงินฝาก" หมายความว่า
การับฝากเงินที่ต้องจ่ายคืนเมื่อทวง
ถามหรือเมื่อสิ้นระยะเวลาอันกำหนดไว้
ไม่ว่าจะกระทำโดยวิธีการอื่นใดที่ธนาคารพาณิชย์ได้รับ
อนุญาตในปัจจุบัน หรืออาจได้รับอนุญาตในอนาคต
 "ผู้ฝากเงิน" หมายความรวมถึงผู้ที่ได้รับมอบหมาย
หรือผู้ที่ได้รับมอบ
อำนาจในการเปิดบัญชีเงินฝากกับธนาคารพาณิชย์แทน
หรือในนามของผู้อื่น

 ข้อ
๓ ในการเปิดบัญชีเงินฝาก
ธนาคารพาณิชย์ต้องจัดให้ผู้ฝากเงินแจ้งข้อมูล
เกี่ยวกับตนเองอย่างละเอียด
ในแบบรายการคำขอเปิดบัญชีเงินฝากที่ธนาคารพาณิชย์กำหนดขึ้น
พร้อมลงลายมือชื่อ
 แบบรายการคำขอเปิดบัญชีเงินฝากที่ธนาคารพาณิชย์กำหนดขึ้นตาม
วรรคหนึ่งจะต้องมีรายการละเอียดของผู้ฝากเงินอย่างน้อย
ดังต่อไปนี้
 (๑) ชื่อ นามสกุล ที่อยู่ปัจจุบัน อาชีพ
สถานที่ทำงาน สถานที่ที่
สะดวกในการติดต่อ
 (๒)
ในกรณีเป็นนิติบุคคลให้แสดงรายละเอียดข้อมูล เกี่ยวกับ
ประเภทธุรกิจ
หรือวัตถุประสงค์ของผู้ฝากเงินที่เป็นธุรกิจในทางการค้าปกติ

 ข้อ
๔
ธนาคารพาณิชย์ต้องจัดให้มีเอกสารแสดงตน หรือสำเนาเอกสารดังกล่าว
เพื่อเป็นหลักฐานประกอบการขอเปิดบัญชีเงินฝาก
อย่างน้อยดังต่อไปนี้ และต้องให้ผู้ฝากเงินลง
ลายมือชื่อรับรองความถูกต้องของสำเนาเอกสารหลักฐานดังกล่าวไว้ด้วย
 (๑) สำหรับผู้ฝากเงินที่เป็นบุคคลธรรมดา
เอกสารที่ต้องมีอย่างน้อย
ต้องเป็นเอกสารที่ระบุเลขประจำตัวประชาชนของบุคคลนั้นไว้ด้วย
 (๒)
สำหรับผู้ฝากเงินที่เป็นนิติบุคคลจดทะเบียนในประเทศไทย
เอกสารที่ต้องมีได้แก่
หนังสือรับรองของสำนักงานทะเบียนหุ้นส่วนบริษัท กรมทะเบียนการค้า
กระทรวงพาณิชย์ เอกสารที่แสดงว่าคณะกรรมการบริษัท
หรือหุ้นส่วนเห็นชอบให้เปิดบัญชี รวม
ทั้งกำหนดอำนาจและเงื่อนไขในการสั่งจ่ายโดยผู้มีอำนาจลงนามรับรองพร้อมทั้งประทับตรา
(ถ้า
มี)
พร้อมเอกสารแสดงตนของผู้มีอำนาจลงนามเอกสารที่กล่าวให้เป็นไปเช่นเดียวกับที่กำหนด
ตามข้อ ๔ (๑)
 (๓) สำหรับผู้ฝากเงินที่เป็นส่วนราชการ
องค์กรของรัฐบาล รัฐ
วิสาหกิจ หรือหน่วยงานอื่นของรัฐ เอกสารที่ต้องมีได้แก่
หนังสือแสดงความจำนงขอเปิดบัญชี
อำนาจและเงื่อนไขในการสั่งจ่าย
พร้อมเอกสารแสดงตนของผู้มีอำนาจลงนาม เอกสารที่กล่าวให้
เป็นไปเช่นเดียวกับที่กำหนดตามข้อ ๔ (๑)
 (๔) สำหรับผู้ฝากเงินที่เป็นสหกรณ์ มูลนิธิ
สมาคม สโมสร วัด มัสยิด 
ศาลเจ้า และนิติบุคคลอื่น เอกสารที่ต้องมีได้แก่
หนังสือจดทะเบียนของกระทรวงมหาดไทยหรือ
กระทรวงอื่นหรือหน่วยงานอื่นที่เกี่ยวข้อง
หนังสือแต่งตั้งหรือมอบอำนาจรายงานการประชุม
กรรมการหรือหนังสือแสดงความประสงค์ขอเปิดบัญชี
รวมทั้งกำหนดอำนาจและเงื่อนไขในการสั่ง
จ่ายโดยผู้มีอำนาจลงนามรับรองพร้อมประทับตราพร้อมเอกสารแสดงตนผู้มีอำนาจลงนาม
เอกสารที่กล่าวให้เป็นไปเช่นเดียวกับที่กำหนดตามข้อ ๔ (๑) 
 (๕)
สำหรับผู้ฝากเงินที่ไม่ใช่บุคคลผู้มีสัญชาติไทย หรือไม่ใช่นิติบุคคล
ในประเทศไทยเอกสารที่ต้องมีได้แก่ หนังสือเดินทาง
หรือใบสำคัญประจำตัวคนต่างด้าว หรือ
เอกสารหลักฐานแสดงตนที่ออกหรือรับรองโดยหน่วยงานหรือองค์กรที่น่าเชื่อถือ
 เอกสารที่กล่าวข้างต้นให้หมายความรวมถึง
ใบแทน หรือบัตรชั่วคราว
ที่ใช้ระหว่างรอการออกเอกสารดังกล่าวด้วย

 ข้อ
๕
ธนาคารพาณิชย์ต้องตรวจสอบความถูกต้องของเอกสารหลักฐานหรือ
สำเนาเอกสารหลักฐานในข้อ ๔ ตามปกติวิสัยที่พึงปฏิบัติ
โดยสุจริตและปราศจากความประมาท
เลินเล่อ
และต้องจัดเก็บรักษาเอกสารหรือสำเนาเอกสารหลักฐานที่ผู้ฝากเงินได้ลงลายมือชื่อรับ
รองความถูกต้องแล้วในห้องมั่นคง หรือสถานที่ที่ปลอดภัย ณ
ธนาคารพาณิชย์ตั้งแต่วันเปิดบัญชี
เงินฝากและเก็บรักษาต่อไปเป็นเวลาไม่น้อยกว่า ๕ ปี
นับแต่วันที่ลูกค้าปิดบัญชีเงินฝาก เพื่อให้
ธนาคารแห่งประเทศไทยหรือผู้มีอำนาจตามกฎหมายอื่นที่เกี่ยวข้อง
ตรวจสอบ หรือใช้ประกอบใน
การสอบสวนหรือดำเนินคดี

 ข้อ
๖
ธนาคารพาณิชย์จะให้ผู้ฝากเงินเปิดบัญชีเงินฝากโดยปกปิดชื่อจริงของผู้
ฝากเงินใช้ชื่อแฝง หรือใช้ชื่อปลอมมิได้

 ข้อ
๗
สำหรับผู้ฝากเงินที่มีบัญชีเงินฝากกับธนาคารพาณิชย์อยู่แล้วก่อนวันที่
ประกาศฉบับนี้มีผลใช้บังคับ
ให้ธนาคารพาณิชย์ดำเนินการให้เป็นไปตามที่กำหนดในประกาศ
ฉบับนี้ภายใน ๖ เดือน นับแต่วันที่ประกาศนี้มีผลใช้บังคับ
เว้นแต่ บัญชีเงินฝากที่ไม่มีการเคลื่อน
ไหวและธนาคารพาณิชย์ได้แจ้งทางจดหมายลงทะเบียนให้ผู้ฝากเงินดำเนินการแล้ว

 ข้อ
๘
ประกาศนี้ให้มีผลใช้บังคับตั้งแต่วันที่ประกาศในราชกิจจานุเบกษา
เป็นต้นไป

 ประกาศ
ณ วันที่ ๒๒ สิงหาคม พ.ศ. ๒๕๔๓
 
หม่อมราชวงศ์จัตุมงคล โสณกุล
 
ผู้ว่าการ
  ธนาคารแห่งประเทศไทย

[รก.๒๕๔๓/พ๘๕ง/๓๗/๒๕ สิงหาคม ๒๕๔๓] 

 ปรียนันท์/แก้ไช
 ๓ /
๕ / ๔๕